दोहरीकरण कार्य के चलते रद कर दिया गया है। ऐसे हालात में लोग टिकट दलालों से टिकट कंफर्म कराने के जुगाड़ में जुटे हुए हैं। इसमे ई-टिकट बनाने वाले साइबर कैफे संचालक एक बार फिर सक्रिय हो गए हैं। सूत्रों के मुताबिक एक टिकट के लिए टिकट दलाल पांच से सात सौ रुपये अतिरिक्त वसूलते हैं। इसके साथ ही ग्रीष्मकालीन अवकाश के चलते रायपुर रेलवे स्टेशन के प्लेटफार्मों पर भीड़ उमड़ रही हैं। हालात ऐसे है कि एक ट्रेन के आ जाने से पूरे प्लेटफार्म फुल हो जा रहे हैं। बहरहाल रेलवे ने इस समस्या से यात्रियों को निजात दिलाने के लिए कई स्पेशल ट्रेनें संचालित कर रहा है। कुछ प्रमुख ट्रेनों में अतिरिक्त कोच भी जोड़े गए हैं। लेकिन सामान्य ट्रेनों के कोच यात्रियों की संख्या के हिसाब से नहीं बढ़ाए गए हैं। ज्ञात हो कि नागपुर मंडल के मध्य तीसरी लाइन जोड़ने सहित अन्य कार्य किए जा रहे हैं। जिस वजह से ट्रेनें रद हैं।